Številka: 8450-2/2023-46 - DGZR

Datum: 21. 12. 2023

Na podlagi drugega odstavka 8. člena Pravilnika o nadzoru vgrajenih sistemov aktivne požarne zaščite (Uradni list RS, št. 53/19) objavljamo naslednje

NAVODILO POOBLAŠČENIM IZVAJALCEM PREIZKUSOV VGRAJENIH SISTEMOV AKTIVNE POŽARNE ZAŠČITE O USPOSABLJANJU TEHNIČNIH PREGLEDNIKOV V LETU 2024

Pooblaščeni izvajalci preizkusov vgrajenih sistemov aktivne požarne zaščite morajo zagotoviti, da so tehnični pregledniki strokovno usposobljeni in poučeni za preizkušanje vgrajenih sistemov aktivne požarne zaščite. V ta namen morajo tehničnim preglednikom v letu 2024 zagotoviti vsaj udeležbo na strokovnih usposabljanjih, ki bodo izvedena v skladu z naslednjimi navodili:

1. ***STROKOVNA USPOSABLJANJA ZA TEHNIČNE PREGLEDNIKE ELEKTROTEHNIČNE STROKE***

**A. Usposabljanje s področja sistemov in napeljav za rezervno oskrbo z električno energijo**

* 1. Vsebina usposabljanja:
* predstavitev zahtev tehnične smernice TSG-1-001 Požarna varnost v stavbah, izdaja 4.1, za oskrbo z električno energijo med požarom v stavbi,
* predstavitev zahtev za ohranitev delovanja električnih napeljav med požarom v stavbi, iz smernice SZPV 408 - Požarnovarnostne zahteve za električne in cevne napeljave v stavbah,
* predstavitev zahtev standardov SIST EN 50200:2016, SIST EN 50575:2014/A1:2016, SIST EN 13501-6:2019 +A1:2023 in DIN 4102-12 - 1998-11.
	1. Trajanje usposabljanja:

Usposabljanje v skupnem obsegu najmanj 4 pedagoških ur.

* 1. Pogoji, ki jih mora (jo) izpolnjevati predavatelj (i):

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju elektrotehnike in z vsaj tremi leti delovnih izkušenj z vgrajenimi sistemi oziroma gradbenimi proizvodi, skladnimi z zahtevami normativnih dokumentov, opredeljenih v točki a.

**B. Usposabljanje s področja vgrajenih naprav za govorno alarmiranje v stavbah**

1. Vsebina usposabljanja:
* predstavitev zahtev za govorno alarmiranje v stavbah iz tehnične smernice TSG-1-001 Požarna varnost v stavbah, izdaja 4.1,
* predstavitev zahtev tehnične specifikacije SIST-TS CEN/TS 54-32:2015 v povezavi s tehnično specifikacijo SIST-TS CEN/TS 54-14:2018 in produktnimi standardi SIST EN 54-4:1997/AC:2000/A1:2003/A2:2006, SIST EN 54-16:2008 ter predstavitev zahtev standarda SIST EN 50849:2018.
1. Trajanje usposabljanja:

Usposabljanje v obsegu najmanj 6 pedagoških ur.

1. Pogoji, ki jih mora (jo) izpolnjevati predavatelj (i):

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju elektrotehnike in z vsaj tremi leti delovnih izkušenj z vgrajenimi sistemi, skladnimi z zahtevami normativnih dokumentov, opredeljenih v točki a.

1. ***STROKOVNA USPOSABLJANJA ZA TEHNIČNE PREGLEDNIKE STROJNE STROKE***
2. **Usposabljanje s področja sistemov za nadzor dima in toplote: Zahteve standarda SIST EN 12101-13: 2022**
	1. Vsebina usposabljanja:
* predstavitev vsebine in ciljev načrtovanja po tem standardu,
* predstavitev normativnih zahtev za sisteme za nadzor dima in toplote po principu tlačnih razlik,
* predstavitev zahtev v zvezi z možnimi vplivi na delovanje načrtovanega sistema,
* predstavitev zahtev za opremo in komponente vgrajenega sistema,
* predstavitev zahtev za preizkušanje vgrajenega sistema med vgradnjo,
* predstavitev zahtev za vsebino projektne in druge dokumentacije o vgrajenem sistemu,
* predstavitev zahtev za preizkušanje sistema po zaključeni vgradnji in kontrole ter vzdrževanje vgrajenega sistema,
* predstavitev prilog standarda ( vsebina informativnih prilog A do J in normativne zahteve iz priloge K).
	1. Trajanje usposabljanja:

 Usposabljanje v skupnem obsegu najmanj 6 pedagoških ur.

* 1. Pogoji, ki jih mora (jo) izpolnjevati predavatelj (i):

Pooblaščeni inženir s področja požarne varnosti, ki je pri Inženirski zbornici Slovenije vsaj od leta 2016 vpisan v Imenik pooblaščenih inženirjev strojne stroke z aktivnim poklicnim nazivom in / ali strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju strojništva, z vsaj tremi leti delovnih izkušenj z obravnavanimi sistemi.

1. **Usposabljanje s področja gasilnih sistemov: Zahteve za sprinklerske šobe po NFPA 13, izdaja 2022**
2. Vsebina usposabljanja:
* predstavitev zahtev za lokacije sprinklerskih šob (9. poglavje),
* predstavitev zahtev za vgradnjo visečih, stoječih in stenskih sprinklerskih šob (10. poglavje),
* predstavitev zahtev za vgradnjo visečih, stoječih in stenskih sprinklerskih šob pri razširjenih površinah ščitenja (11. poglavje),
* predstavitev zahtev za hitro odzivne sprinklerske šobe (14. poglavje),
* predstavitev zahtev za posebne izvedbe sprinklerskih šob (15. poglavje).
1. Trajanje usposabljanja:

 Usposabljanje v skupnem obsegu najmanj 4 pedagoških ur.

1. Pogoji, ki jih mora (jo) izpolnjevati predavatelj (i):

Strokovnjak s stopnjo izobrazbe, ki ustreza z diplomo potrjenemu končanemu vsaj triletnemu univerzitetnemu študiju strojništva in z vsaj tremi leti delovnih izkušenj z vgrajenimi sistemi, skladnimi z zahtevami normativnega dokumenta NFPA 13.

1. ***DOKUMENTACIJA O USPOSABLJANJU***

Izvajalec usposabljanja mora udeležencem pred usposabljanjem predložiti uraden program usposabljanja, ki bo vseboval podatke:

* o organizatorju usposabljanja (uradni naziv in sedež),
* o podrobnejših vsebinah po posameznih alinejah usposabljanja,
* o predavateljih po posameznih alinejah (ime in priimek, zaposlitev ter povzetek njegovih delovnih izkušenj na področju vsebine usposabljanja).

Izvajalec usposabljanja mora udeležencu, ki bo opravil usposabljanje, izdati potrdilo o udeležbi z naslednjimi podatki:

* podatek o organizatorju usposabljanja (uradni naziv in naslov),
* ime in priimek udeleženca,
* lokacija in termin izvedbe usposabljanja,
* sklic na uraden program usposabljanja,
* ime in priimek ter lastnoročni podpis odgovorne osebe organizatorja usposabljanja in datum ter kraj izdaje potrdila,

***OPOMBA 1:***

Tehničnemu pregledniku, ki na usposabljanju iz tega navodila sodeluje kot predavatelj, se to prizna kot opravljeno usposabljanje glede vsebin, ki jih je predstavil. V takšnem primeru se kot kot dokazilo o udeležbi upošteva program usposabljanja, izdelan v skladu s tem navodilom.

***OPOMBA 2:***

Pooblaščenim izvajalcem predlagamo, da tehničnim preglednikom v letu 2024 omogočijo tudi druga strokovna usposabljanja iz preizkušanja vgrajenih sistemov aktivne požarne zaščite.

***OPOMBA 3:***

Pooblaščeni izvajalec preizkusov vgrajenih sistemov aktivne požarne mora zagotoviti, da njegovi tehnični pregledniki glede usposabljanj in izobraževanj izpolnjujejo tudi zahteve, ki jih določajo drugi veljavni predpisi.

Navodilo je objavljeno na spletni strani <https://www.gov.si/zbirke/storitve/pooblastilo-za-preizkusanje-vgrajenih-sistemov-aktivne-pozarne-zascite/>.

 Leon Behin

 sekretar

 generalni direktor

Poslano:

* vsem pooblaščenim izvajalcem preizkusov vgrajenih sistemov aktivne požarne zaščite, priporočeno po pošti,
* Inšpektorat RS za varstvo pred naravnimi in drugimi nesrečami, v vednost, po e-pošti,
* Slovensko združenje za požarno varstvo, v vednost, po e-pošti,
* Inženirska zbornica Slovenije, v vednost, po e-pošti.